Դաշինքների մասին խոսելիս՝ Սարգսյանը բարձր է գնահատել գործակցությունը Եվրասիական տնտեսական միության կազմում՝ պնդելով, թե անդամակցության շնորհիվ բարելավվել է տնտեսության կառուցվածքը, իսկ այս տարվա 8 ամիսների ընթացքում Հայաստանը եվրասիական շուկային մատակարարել է 35 տոկոսով ավելի շատ ապրանք՝ նախորդ տարվա նույն ժամանակահատվածի համեմատ: Նախագահը կարեւորել է նաեւ ռուս զբոսաշրջիկների հաճախադեպ այցերը Հայաստան, ինչը, նրա կարծիքով, թույլ կտա ամրապնդել ռուսերենը հայկական շրջանակներում: